Diari Oficial de la Generalitat Valenciana


Sumari del DOGV 2430, del 18-01-1995 (1995/833573)

ORDRE de 23 de novembre de 1994 de la Conselleria de Treball i Afers Socials per la qual es convoquen els II Premis Projectes Fin de Carrera en matèria d'accessibilitat al medi físic.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/23/(1)/dof/vci/html**

### Dades del document

Número de DOGV
:   2430

Data del DOGV
:   18-01-1995

Secció del DOGV
:   DISPOSICIONS GENERALS

Número del document
:   1995/833573


Data del document
:   23-11-1994

Organisme emissor
:   Conselleria de Treball i Afers Socials

Tipus de document
:   Ordre

ORDRE de 23 de novembre de 1994 de la Conselleria de Treball i Afers Socials per la qual es convoquen els II Premis Projectes Fin de Carrera en matèria d'accessibilitat al medi físic.   
Dins del pla d'actuació en matèria d'accessibilitat al medi físic que desplega la Conselleria de Treball i Afers Socials per mitjà de la Direcció General de Serveis Socials s'emmarquen una sèrie d'activitats encaminades a potenciar l'accessibilitat com a paràmetre integrat en la dinàmica social i per tant normalitzat.  
Una de les línies d'actuació que es du a terme va dirigida als professionals de l'arquitectura i enginyeria i va motivar la publicació en el Diari Oficial de la Generalitat Valenciana de 9 de novembre de 1993 l'Ordre d'11 d'octubre de la Conselleria de Treball i Afers Socials per la qual es convocaven els I Premis Projectes Fi de Carrera en matèria d'accessibilitat al medi físic.  
L'adequada resposta a aquesta convocatòria i la necessitat de continuar impulsant, de manera prolongada, accions que afavoresquen la consecució de l'accessibilitat al medi físic, aconsellen convocar una nova edició d'aquests premis que continuen estimulant i reconeixent l'interés, per aquesta temàtica, dels futurs professionals de l'arquitectura i enginyeria de les universitats de la Comunitat Valenciana.  
Per això i en virtut de les facultats atribuïdes pel Decret 40/94, de 21 de febrer, del Govern Valencià, pel qual s'aprova el Reglament Orgànic i Funcional de la Conselleria de Treball i Afers Socials.  
DISPOSE  
Article primer  
Es convoquen els II Premis Projectes Fi de Carrera en matèria d'accessibilitat al medi físic.  
Article segon  
S'aproven les bases que regiran els premis, les quals s'inclouen en l'annex d'aquesta Ordre.  
Article tercer  
S'estableix una dotació de quatre-centes cinquanta mil pessetes, distribuïda en tres premis de 150000 pessetes cadascun. Aquest import serà finançat a càrrec del capítol IV del programa 313.10 de l'exercici econòmic 1995 i dins de la línia de subvenció corresponent.  
Article quart  
Es delega en el director general de Serveis Socials la resolució d'aquesta convocatòria.  
DISPOSICIó FINAL  
Aquesta Ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 23 de novembre de 1994  
El conseller de Treball i Afers socials  
FRANCESC X. SANAHUJA SANCHIS  
ANNEX  
Bases II Premis Projectes  
Fi de Carrera (Premis 1995)  
1. Els premis tenen com a objecte reconéixer els projectes fi de carrera realitzats per alumnes de la Universitat Politècnica de València i l'Escola Politècnica Superior d'Alacant, el contingut dels quals aborde el tema de l'accessibilitat al medi físic i signifiquen una millora en la qualitat de vida dels ciutadans per mitjà de:  
A) Actuacions encaminades a l'eliminació de barreres urbanístiques, arquitectòniques, de transport i de la comunicació.  
B) Dissenys que preveuen el paràmetre de l'accessibilitat integrada en el projecte.  
C) Estudis sobre ajudes tècniques complementàries a l'urbanisme, edificació i transport.  
2. S'estableixen tres premis de 150000 pessetes, que s'adjudicaran en tres seccions diferents:  
A) arquitectura  
B) urbanisme i enginyeria civil  
C) noves tecnologies aplicades a la integració del discapacitat.  
En cas que quede desert el premi en algun dels tres apartats, es podrà atorgar dins d'una altra secció, si el jurat estima que hi ha treballs mereixedors d'aquest.  
3. Els treballs s'hauran de presentar personalment o per correu certificat en la Direcció General de Serveis Socials, situada al carrer Conde Salvatierra , 9, 46727 València, i s'indicarà en el sobre Premis Projectes Fi de Carrera 1995.  
4. El termini de presentació dels treballs començarà l'endemà de la publicació de la convocatòria en el DOGV i finalitzarà a les 14 hores del dia 3 d'octubre de 1995.  
5. Els interessats presentaran:  
A) Còpia del projecte final de carrera que incloga tot el material gràfic que forma part d'aquest. El projecte ha d'anar acompanyat d'una memòria que haurà d'especificar les solucions d'accessibilitat del projecte, escrites i gràfiques, de forma separada, en què es detallen aspectes del treball i les solucions pràctiques que hi propose i que, a parer del concursant, puguen ser, posteriorment, valorades pel jurat des del punt de vista de l'accessibilitat. L'extensió de l'esmentada memòria no superarà els 4 fulls.  
B) Certificat en el qual conste la data en què ha estat aprovat el projecte de la universitat corresponent.  
C) Un full en què consten les dades següents: títol del treball, secció a la qual es presenta, dades personals de l'autor (nom i cognoms, domicili i telèfon).  
D) Fotocòpia del DNI  
6. Els treballs es podran presentar en castellà o en valencià.  
7. La participació en aquesta convocatòria exigeix que el projecte fi de carrera l'hagen aprovat en la universitat corresponent en el període comprés des del 3 d'octubre de 1994 fins al 2 d'octubre de 1995, tots dos inclosos.  
8. Dins dels 45 dies següents a l'acabament del termini de presentació dels treballs, es farà públic el veredicte del jurat, per mitjà de la premsa, i també a la seu de la Direcció General de Serveis Socials, en el Rectorat de la Universitat Politècnica de València i en l'Escola Politècnica Superior d'Alacant.  
9. La constitució del jurat és la següent:  
President: el director general de Serveis Socials  
Vicepresident: vicerector d'Investigació i Desenvolupament Tecnològic de la Universitat Politècnica de València.  
Vocals:  
\* El cap de l'Oficina Tècnica de la Conselleria de Treball i Afers Socials.  
\* Un professor de la Universitat Politècnica de València per cadascuna de les tres seccions establertes en la base segona, designats pel rector de la Universitat.  
\* Un professor de l'Escola Politècnica Superior de la Universitat d'Alacant, designat pel director de l'Escola.  
\* Un professional expert en matèria d'accessibilitat designat pel director general de Serveis Socials.  
\* Un tècnic de la Direcció General de Serveis Socials que actuarà com a secretari.  
10. El jurat podrà declarar deserts els premis i el veredicte serà inapel.lable.  
11. La presentació d'un treball a aquesta convocatòria suposa la plena acceptació de totes les bases per part del seu autor.  
12. La Direcció General de Serveis Socials es reserva el dret de publicar, total o parcialment, el contingut dels treballs premiats.  
13. Els treballs presentats que no resulten premiats, podran ser retirats de la Direcció General de Serveis Socials en el termini de tres mesos, després de publicat el veredicte del jurat i seran destruïts els que no siguen retirats en aquest termini.0


Còpia Permalink ELI